Hovedoppgjør er annet hvert år. Det vil si at tariffavtalene revideres samtidig som det forhandles om lønn. Husk at utover det generelle tillegget, skal det som normalt gjennomføres reelle lokale lønnsforhandlinger til avtalt tid mellom partene.
Et mellomoppgjør er forhandlinger om lønnsreguleringer for annet avtaleår i en toårig tariffperiode. Disse lønnsreguleringene skjer i forhold til pris- og lønnsutviklingen det første avtaleåret og den økonomiske situasjonen og utsiktene for det andre avtaleåret. Det forhandles kun om lønnsregulering i mellomoppgjøret.